
საქართველოს მთავრობის 
განკარგულება №302
2012 წლის 21 თებერვალი
ქ. თბილისი
საქართველოს ეკონომიკისა და მდგრადი განვითარების სამინისტროსათვის საქართველოს რეგიონებში განსახორციელებელი პროექტების ფონდიდან თანხის გამოყოფის შესახებ
ზუგდიდის მუნიციპალიტეტის სოფელ განმუხურში წყლის პარკის მოწყობის მიზნით მოწყობილობის დაპროექტების, წარმოების, მიწოდებისა და სამონტაჟო სამუშაოებთან დაკავშირებით საქართველოს ეკონომიკისა და მდგრადი განვითარების სამინისტროსა და კომპანია „Whitewater West Industries“-ს შორის გაფორმებული ხელშეკრულებით გათვალისწინებული თანხის ნაწილის ანაზღაურებისა და საქართველოს კანონმდებლობით გათვალისწინებული გადასახადების დაფინანსებისათვის საქართველოს ფინანსთა სამინისტრომ „საქართველოს 2012 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს რეგიონებში განსახორციელებელი პროექტების ფონდიდან საქართველოს ეკონომიკისა და მდგრადი განვითარების სამინისტროს გამოუყოს 949 447 (ცხრაას ორმოცდაცხრა ათას ოთხას ორმოცდაშვიდი) აშშ დოლარის ეკვივალენტი ლარი.

